CELEX: 32021D2209
Language: et
Date: 2021-12-07 00:00:00
Title: Poliitika- ja julgeolekukomitee otsus (ÜVJP) 2021/2209, 7. detsember 2021, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2021/1083 (EUTM Mali/2/2021)

14.12.2021   
               
               
                  ET
               
               
                  Euroopa Liidu Teataja
               
               
                  L 447/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/2209,
         7. detsember 2021,
         millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2021/1083 (EUTM Mali/2/2021)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
         ning arvestades järgmist:
         
                     (1)
                  
                  
                     Otsuse 2013/34/ÜVJP artikli 5 lõike 1 kohaselt volitas nõukogu poliitika- ja julgeolekukomiteed tegema otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsuseid EUTM Mali järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 23. juunil 2021 vastu otsuse (ÜVJP) 2021/1083, (2) millega nimetati EUTM Mali ELi missiooni vägede juhatajaks alates 7. juulist 2021 brigaadikindral Jochen DEUER.
                  
               
                     (3)
                  
                  
                     Austria tegi 7. oktoobril 2021 ettepaneku nimetada alates 21. detsembrist 2021 brigaadikindral Jochen DEUERI järglasena EUTM Mali ELi missiooni vägede juhatajaks brigaadikindral Christian RIENER.
                  
               
                     (4)
                  
                  
                     ELi sõjaline komitee toetas 22. oktoobril 2021 kõnealust ettepanekut.
                  
               
                     (5)
                  
                  
                     Tuleks teha otsus, millega nimetatakse EUTM Mali ELi missiooni vägede juhatajaks alates 21. detsembrist 2021 brigaadikindral Christian RIENER.
                  
               
                     (6)
                  
                  
                     Otsus (ÜVJP) 2021/1083 tuleks kehtetuks tunnistada.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhatajaks nimetatakse alates 21. detsembrist 2021 brigaadikindral Christian RIENER.
         
         
            Artikkel 2
            Otsus (ÜVJP) 2021/1083 tunnistatakse kehtetuks.
         
         
            Artikkel 3
            Käesolev otsus jõustub 21. detsembril 2021.
         
         
            Brüssel, 7. detsember 2021
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 14, 18.1.2013, lk 19.
         
            (2)  Poliitika- ja julgeolekukomitee 23. juuni 2021. aasta otsus (ÜVJP) 2021/1083, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2021/6 (EUTM Mali/1/2021) (ELT L 235, 2.7.2021, lk 12).